wannaphong/clean_thaiwikipedia huggingface dataset:
# วัดพลับพลาวนาราม
วัดพลับพลาวนาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลภูเขาทอง อำเภอสุคิริน จังหวัดนราธิวาส

วัดพลับพลาวนาราม หรือ วัดหลวงตาขาว ตั้งขึ้นโดยความร่วมมือร่วมใจของชาวบ้านไอกาเปาะ อันเนื่องจากหมู่บ้านไม่มีวัด หากจะประกอบพิธีทางศาสนาจะต้องไปยังวัดในหมู่บ้านอื่น ซึ่งอยู่ห่างออกไปหลายกิโลเมตร วัดที่ใกล้หมู่บ้านมากที่สุด คือ วัดโต๊ะโมะ ซึ่งอยู่ห่างประมาณ 4 กิโลเมตร ชาวบ้านจึงร่วมประชุมกันและมีมติสร้างวัด โดยร่วมกันบริจาคทรัพย์ วัสดุก่อสร้าง และอื่น ๆ ซึ่งเป็นที่ของโครงการพระราชดำริ (นาขั้นบันได) อันเป็นที่นาที่ไม่ได้ผล และส่วนพื้นที่ด้านหลังไม่ได้ใช้ประโยชน์ก็ปล่อยเป็นพื้นที่รกร้างเป็นเวลานานหลายปี จึงได้ทำหนังสือขออนุญาตจากนิคมสร้างตนเองสุคิริน ในฐานะผู้ดูแลพื้นที่ดังกล่าว จนได้ตั้งเป็นสำนักสงฆ์เมื่อ เมื่อวันที่ 13 กรกฎาคม พ.ศ. 2548 เริ่มแรกสร้างกุฎิ 1 หลัง ให้ชื่อว่า สำนักสงฆ์พลับพลาวนาราม ด้วยเหตุผลที่ว่าบริเวณนี้เคยเป็นพลับพลาที่ประทับของสมเด็จพระศรีนครินทราบรมราชชนนี เมื่อครั้งเสด็จเยี่ยมราษฎรในพื้นที่บ้านไอกาเปาะและใกล้เคียง จนนายอำพร สอนสุข ได้ขออนุญาตตั้งวัดและได้รับอนุญาตตั้งวัดเมื่อวันที่ 22 พฤศจิกายน พ.ศ. 2555 

วัดมีโรงธรรม มีพระพุทธรูปปางห้ามแก่นจันทน์ ประดิษฐานอยู่หน้าวัด มีเจดีย์อยู่ด้านขวาพระพุทธรูปปางห้ามแก่นจันทน์ ผู้ร่วมบริจาคสร้างเจดีย์มีทั้งชาวไทยและชาวมาเลย์ องค์จตุคามรามเทพ
# ประเทศมอนเตเนโกรในโอลิมปิกฤดูหนาว 2022
ประเทศมอนเตเนโกร จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติมอนเตเนโกรเป็นตัวแทนประเทศมอนเตเนโกรในการส่งนักกีฬาเข้าร่วมแข่งขันทั้งหมดจำนวน 3 คน ใน 2 ชนิดกีฬา

 นักกีฬาที่เข้าร่วม 

กีฬาชายหญิงรวม   1  1  2สกีข้ามทุ่ง 1  0  1 รวม  2  1  3

 สกีลงเขา 

ผลการแข่งขันดังนี้ :

นักกีฬารายการฮีทรอบก่อนรองฯรอบรองฯชิงชนะเลิศผลอันดับผลอันดับผลอันดับผลอันดับ

 สกีข้ามทุ่ง 

ผลการแข่งขันดังนี้ :

นักกีฬารายการฮีทรอบก่อนรองฯรอบรองฯชิงชนะเลิศผลอันดับผลอันดับผลอันดับผลอันดับ
# วัดหัวเวียง (จังหวัดแม่ฮ่องสอน)
วัดหัวเวียง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลจองคำ อำเภอเมืองแม่ฮ่องสอน จังหวัดแม่ฮ่องสอน มีที่ดินตั้งวัดเนื้อที่ 5 ไร่ 3 งาน 95 ตารางวา

วัดหัวเวียงสร้างขึ้นเมื่อ พ.ศ. 2406 ตามประวัติวัดระบุว่า หัวเวียง ก็คือ หัวเมือง สร้างขึ้นเมื่อ พ.ศ. 2390 จากนั้นจึงสร้างวัดขึ้น ไม่ทราบนามผู้สร้างวัด ทราบแต่ว่าเป็นวัดแห่งที่สองของเมืองแม่ฮ่องสอน ชาวเมืองแม่ฮ่องสอนเรียกอีกชื่อหนึ่งว่า วัดกลางเวียง วัดได้รับพระราชทานวิสุงคามสีมาเมื่อวันที่ 16 มีนาคม พ.ศ. 2519 เขตวิสุงคามสีมากว้าง 40 เมตร ยาว 80 เมตร

เสนาสนะที่สำคัญ คือ วิหารพระเจ้าพาราละแข่ง เป็นวิหารไม้ ศิลปกรรมแบบศิลปะไทใหญ่ เป็นอาคารไม้ที่แบ่งพื้นที่ของอาคารออกเป็น 2 ส่วน มีส่วนยอด ที่ทำเป็นหลังคาซ้อนชั้นเหมือนปราสาทจำนวน 2 ยอด ยอดแรกเป็นปยาทาดแบบพม่า ส่วนอีกยอดหนึ่งเป็นปยาทาดมีโดมด้านบน ซึ่งได้รับอิทธิพลศิลปะตะวันตกแบบอังกฤษ 1 ใน 2 ยอด (ยอดแบบอังกฤษ) เป็นที่ประดิษฐานพระพุทธรูป พระเจ้าพาราละแข่ง เป็นพระพุทธรูปสำคัญประจำเมือง โดยสร้างขึ้นจำลองจากพระมหามัยมุนี สร้างขึ้นเมื่อ พ.ศ. 2460 จองโพหญ่าและจองหวุ่นนะ สองพ่อค้าวัวพร้อมด้วยคณะเดินทางไปยังเมืองมัณฑะเลย์เพื่อจัดสร้างพระพุทธรูปองค์นี้ ยังได้บรรจุพระบรมสารีริกธาตุขนาดเท่าเม็ดข้าวโพดที่ในพบเชี่ยนหมากในป่า เมื่อสร้างพระพุทธรูปเสร็จจึงได้แยกออกเป็น 9 ชิ้น บรรทุกลงเรือ 9 ลำ น้ำหนักรวม 999 กิโลกรัม ล่องมาตามแม่น้ำสาละวิน ขึ้นที่ท่าเรือบ้านท่าโป่งแดง จังหวัดแม่ฮ่องสอน จากนั้นนำไปประกอบที่วัดพระธาตุดอยกองมู ก่อนอัญเชิญไปประดิษฐานยังวัดหัวเวียงจนถึงปัจจุบัน 

อุโบสถวัดหลังใหม่ สร้างตามแบบอย่างสถาปัตยกรรมไทใหญ่ผสมผสานพม่า เป็นอาคารคอนกรีตหลังคายกชั้นสูงเป็นชั้น ๆ มุงกระเบื้องประดับลายเจาะสังกะสี
# ประเทศเม็กซิโกในโอลิมปิกฤดูหนาว 2022
ประเทศเม็กซิโก จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติเม็กซิโกเป็นตัวแทนประเทศเม็กซิโกในการส่งนักกีฬาเข้าร่วมแข่งขันทั้งหมดจำนวน  คน ใน  ชนิดกีฬา

 นักกีฬาที่เข้าร่วม 

กีฬาชายหญิงรวม   1  1  2สกีข้ามทุ่ง 1  0  1สเกตลีลา 1  0  1 รวม  3  1  4

 สกีลงเขา 

ผลการแข่งขันดังนี้ :

นักกีฬารายการฮีทรอบก่อนรองฯรอบรองฯชิงชนะเลิศผลอันดับผลอันดับผลอันดับผลอันดับ

 สกีข้ามทุ่ง 

ผลการแข่งขันดังนี้ :

นักกีฬารายการฮีทรอบก่อนรองฯรอบรองฯชิงชนะเลิศผลอันดับผลอันดับผลอันดับผลอันดับ
# เอชตาแออานอซาปาตรียาไบอามาดา
เอชตาแออานอซาปาตรียาไบอามาดา  เป็นเพลงชาติของประเทศกินี-บิสเซา

 องค์ประกอบและประวัติ 
"เอชตาแออานอซาปาตรียาไบอามาดา" ประพันธ์ขึ้นโดยอามิลการ์ กาบรัล (ค.ศ. 1924–1973) เรียบเรียงโดยเสี่ยว เหอ (ค.ศ. 1918–2010) และนำมาใช้เป็นเพลงชาติเมื่อกินี-บิสเซาได้รับเอกราชใน ค.ศ. 1974 นอกจากนี้ยังเคยเป็นเพลงชาติของประเทศกาบูเวร์ดีซึ่งได้รับเอกราชร่วมกัน จนกระทั่ง ค.ศ. 1996 เพลงชาติใหม่ที่มีชื่อว่า "กังตีกูดาลีบือร์ดาดึ" ได้รับเลือกให้เป็นเพลงชาติกาบูเวร์ดี

 เนื้อเพลง 
เนื้อเพลงภาษาโปรตุเกส และคำแปลภาษาไทยSol, suor e o verde e mar,
Séculos de dor e esperança;
Esta é a terra dos nossos avós!
Fruto das nossas mãos,
Da flôr do nosso sangue:
Esta é a nossa pátria amada.

Coro:
Viva a pátria gloriosa!
Floriu nos céus a bandeira da luta.
Avante, contra o jugo estrangeiro!
Nós vamos construir
Na pátria imortal
A paz e o progresso!
Nós vamos construir
Na pátria imortal
A paz e o progresso!

Ramos do mesmo tronco,
Olhos na mesma luz:
Esta é a força da nossa união!
Cantem o mar e a terra
A madrugada e o sol
Que a nossa luta fecundou.

Coroแสงแดด หยาดเหงื่อ เขียวขจี และท้องทะเล
ศตรรษแห่งความเจ็บปวดและความหวัง
นี่คือดินแดนแห่งบรรพบุรุษของเรา
นี่คือมาตุภูมิอันเป็นที่รักของเรา

ประสานเสียง:
ประเทศชาติจงเจริญอันเรืองรองของเรา
ธงไตรรงค์แห่งการต่อสู้ของเรา
ได้โบกสะบัดบนนภา
เดิไปข้างเพื่อสมัครสมานกับคนต่างถิ่น
เรากำลังจะสร้าง
สันติภาพและความจริญก้าวหน้า
ในประเทศของเราตราบชั่วนิรันดร์
สันติภาพและความเจริญก้าวหน้า
ในประเทศของเราตราบชั่วนิรันดร์

ด้วยกิ่งก้านและเส้นทางเดียวดัน
ด้วยแสงสว่างในสายตาเดียวกัน
นี่คือพลังแห่งความสามัคคีของเรา
เรามาขับขานเพลง ท้องทะเล และแผ่นดิน
รุ่งอรุณและแสงอาทิตย์
การต่อสู้ของเราได้บังเกิดผล

ประสานเสียง
# Plecturocebus aureipalatii
ทีทีมาดีดี  หรือ ลิงโกลเดนพาเลซดอทคอม  หรือ ลิงโกลเดินพาเลซ เป็นทีที กลุ่มย่อยของลิงโลกใหม่ซึ่งพบเจอในประเทศโบลิเวีย ที่อุทยานแห่งชาติมาดีดี ในปี ค.ศ. 2004 ชื่อวิทยาศาสตร์ของทีทีมาดีดีคือ Plecturocebus aureipalatii โดยคำแสดงคุณลักษณะในชื่อทวินามนี้แปลว่า "ของวังทอง" (Golden palace) ชื่อของโกลเดนพาเลซในชื่อลิงมาจากคาสิโนออนไลน์ โกเดนพาเลซดอทคอม ผู้ซึ่งจ่ายเงินมูลค่า 650,000 ดอลลาร์สหรัฐ เพื่อให้ตั้งชื่อชนิดตามบริษัท เงินส่วนนี้ต่อมาถูกนำไปอุดหนุนหน่วยงานที่ดูแลอุทยานแห่งชาติซึ่งพบลิงนี้ครั้งแรก

หลังการค้นคว้าเป็นเวลาหลายปี ในปี ค.ศ. 2006 ทีทีมาดีดีกลายเป็นเป็นไพรเมทชนิดแรกที่ค้นพบในโบลิเวียในรอบ 60 ปี

การแพร่กระจาย
สปีซีส์นี้สามารถพบในพื้นที่ราบลุ่มต่ำในโบลิเวียทางตะวันตกเฉียงเหนือ, ในป่าเชิงเทือกเขาแอนดีส การค้นคว้าพบว่าพวกมันอยู่อาศัยในพื้นที่ลุ่มแม่น้ำเบนี ส่วนพื้นที่อยู่อาศัยขยายในทางเหนือยังไม่ทราบ การศึกษาขั้นต้นระบุว่าชนิดนี้ไม่ได้เป็นสัตว์เฉพาะถิ่นแต่ในโบลิเวีย และอาจมีพื้นที่อยู่อาศัยขยายถึงประเทศเปรู (หรืออย่างน้อยถึงแม่น้ำทามโบปาตา)

ลักษณะ
ทีทีมาดีดีมีลักษณะเด่นคือ ขนสีส้ม-น้ำตาล, มงกุฎสีทอง (golden crown), ปลายหางสีขาว, มือและตีนสีแดงเข้ม เช่นเดียวกับทีทีชนิดอื่น ๆ ทีทีมาดีดีเป็นสัตว์ผัวเดียวเมียเดียวและมีคู่เดียวตลอดชีวิต โดยทั่วไปตัวผู้มีหน้าที่ในการแบกเอาลูกอ่อนติดตัวจนกว่ามันจะสามารถออกไปใช้ชีวิตเองได้

การค้นพบ
นักชีววิทยาชาวอังกฤษ โรเบิร์ท วอลเลซ (Robert Wallace) สมาชิกของสมาคมอนุรักษ์สัตว์ป่าและนักชีววิทยาชาวโบลิเวีย ฮัมแบร์โต โกมเมซ (Humberto Gómez) รายงานว่าพบเห็นลิงนี้ครั้งแรกในปี ค.ศ. 2000 ขณะกำลังศึกษาเกี่ยวกับสัตว์ในอุทยานแห่งชาติมาดีดี และได้รับการประกาศยืนยันเป็นชนิดที่ถูกค้นพบใหม่ในปี ค.ศ. 2006 ทีมสำรวจภาคพื้นประกอบด้วย Annika M. Felton, Adam Felton และ Ernesto Cáceres เป็นนักวิจัยกลุ่มแรกที่สามารถบันทึกภาพเคลื่อนไหวของทีทีชนิดนี้ วอลเลซและทีมงานของเขา รวมถึงสมาคมฯ ตัดสินใจนำเอาชื่ออกประมูลแทนที่จะตั้งชื่อชนิดด้วยตนเอง สิทธิในการตั้งชื่อถูกนำออกประมูลโดยเงินที่ได้รับจะนำไปมอบให้กับ FUNDESNAP (Fundación para el Desarrollo del Sistema Nacional de Áreas Protegidas) องค์การไม่แสวงผลกำไรที่มีหน้าที่ในการดูแลอุทยานแห่งชาติมาดีดี ธุรกิจคาสิโนออนไลน์ GoldenPalace.com หนึ่งในมากกว่าหลายสิบผู้ประมูลชนะการประมูลไปด้วยมูลค่า 650,000 ดอลลาร์สหรัฐ และใช้สิทธิ์การตั้งชื่อในการตั้งชื่อลิงตามชื่อธุรกิจของตน
# ฆาจาปูรี
ฆาจาปูรี (จากคำ  ซึ่งแปลว่า "ลิ่มน้ำนม" ประสมกับคำ  ซึ่งแปลว่า "ขนมปัง") คือขนมปังหน้าชีสหรือไส้ชีสแบบดั้งเดิมของจอร์เจีย ทำจากแป้งโดผสมยีสต์ให้ขึ้นฟู ปั้นเป็นรูปทรงและใส่ส่วนผสมแตกต่างกันไปตามแต่ละท้องถิ่น เช่น สูตรจากแคว้นอีเมเรตีทำเป็นแผ่นกลมแบน สูตรจากแคว้นกูรีอาทำเป็นพายรูปพระจันทร์เสี้ยวและใส่ไข่ต้มสับ ในขณะที่สูตรจากสาธารณรัฐอัดจาราทำเป็นรูปทรงเรือและตอกไข่ใส่ลงไป เป็นต้น อย่างไรก็ตาม ฆาจาปูรีโดยทั่วไปจะต้องมีส่วนประกอบที่เป็นชีสอยู่ตรงกลาง (ใช้ชีสแบบสดหรือแบบบ่มก็ได้ หรือใช้ชีสสำหรับทำฆาจาปูรีโดยเฉพาะ)

ฆาจาปูรีเป็นที่นิยมมากในจอร์เจียทั้งในร้านอาหารและในฐานะอาหารริมทาง ในฐานะอาหารหลักอย่างหนึ่งของจอร์เจีย มูลค่าในการทำฆาจาปูรียังใช้เป็นตัวชี้วัดอัตราเงินเฟ้อในเมืองต่าง ๆ ของจอร์เจียตาม "ดัชนีฆาจาปูรี" ซึ่งวิทยาลัยเศรษฐศาสตร์นานาชาติแห่งมหาวิทยาลัยแห่งรัฐทบิลีซีเป็นผู้พัฒนาขึ้น ฆาจาปูรีเป็นอาหารประจำชาติจอร์เจียที่ได้รับการขึ้นทะเบียนในรายการมรดกภูมิปัญญาทางวัฒนธรรมของประเทศJones, A. Khachapuri Granted Cultural Heritage Status  Georgia Today, 2019 และจากความคิดริเริ่มของสมาคมอาหารการกินแห่งจอร์เจีย วันที่ 27 กุมภาพันธ์ได้รับการประกาศให้เป็นวันฆาจาปูรีแห่งชาติเพื่อเฉลิมฉลองอาหารอบอันเป็นเอกลักษณ์ของจอร์เจียและเพื่อส่งเสริมให้เป็นที่รู้จักในระดับสากล
# ฆินกาลี
ฆินกาลี  คือเกี๊ยวนึ่งหรือต้มแบบจอร์เจียThe World Cookbook for Students, Volume 1 by Jeanne Jacob, Michael AshkenaziThe Georgian Feast: The Vibrant Culture and Savory Food of the Republic of Georgia by Darra Goldstein มีต้นกำเนิดมาจากจีนและได้รับการเผยแพร่เข้าสู่จอร์เจียระหว่างการพิชิตของชาวมองโกล แต่บางคนก็กล่าวว่าผู้คนในพื้นที่ภูเขาทางภาคตะวันออกเฉียงเหนือของจอร์เจียเป็นผู้คิดค้นอาหารชนิดนี้

ไส้ของฆินกาลีแตกต่างกันไปตามท้องถิ่น สูตรดั้งเดิมซึ่งเรียกว่า เฆฟซูรูลี  ประกอบด้วยเนื้อสับ (มักใช้เนื้อแกะหรือเนื้อวัวผสมเนื้อหมู) หัวหอมสับ พริก เกลือ และยี่หร่าเท่านั้น ในขณะที่สูตรสมัยใหม่ซึ่งพบในเขตเมืองของจอร์เจียและเรียกว่า คาลาคูรี  จะใส่สมุนไพรอย่างพาร์สลีย์และผักชี และบางสูตรอาจใช้เห็ด มันฝรั่ง หรือเนยแข็งแทนเนื้อสัตว์ก็ได้

ฆินกาลีอาจกินเปล่า ๆ หรือกินกับเนยและพริกไทยดำป่น ตามธรรมเนียมจะใช้มือจับที่ "หาง" หรือส่วนบนตรงที่ปลายจีบมารวมกัน แล้วหยิบกินโดยกัดตัวแป้งและดูดน้ำข้างในก่อน จากนั้นจึงทยอยกินส่วนที่เหลือ ส่วนหางของฆินกาลีมักแข็งกว่าส่วนอื่นและในบางสถานการณ์จะเหลือทิ้งไว้ในจาน เพื่อใช้นับว่าแต่ละคนกินฆินกาลีไปได้กี่ชิ้นเมื่อจบมื้ออาหาร
# โลคุม
โลคุม , รอแฮโทลโฮลฆูม  หรือ เทอร์กิชดิไลต์  คือตระกูลขนมหวานที่ทำจากเจลแป้งและน้ำตาล ขนมที่มีราคาสูงส่วนใหญ่จะผสมผลไม้แห้งอย่างอินทผลัม พิสตาชีโอ เฮเซลนัต หรือวอลนัตลงไปโดยใช้เจลเป็นตัวยึดเกาะ ในขณะที่ขนมแบบดั้งเดิมมักแต่งกลิ่นรสด้วยน้ำดอกไม้เทศ แมสติก ส้มเบอร์กามอต หรือเลมอน ขนมเหล่านี้มักทำเป็นทรงลูกบาศก์ขนาดเล็กแล้วนำไปคลุกน้ำตาลไอซิง มะพร้าวฝอยอบแห้ง หรือครีมทาร์ทาร์แบบผงเพื่อกันไม่ให้เหนียวเหนอะหนะ รสชาติอื่น ๆ ที่พบทั่วไปได้แก่อบเชยและมินต์ ในกระบวนการผลิตโลคุมอาจใช้สารสกัดจากต้นโซปเวิร์ตเป็นวัตถุเจือปนเพื่อประสานส่วนผสมให้คงตัว

ต้นกำเนิดของโลคุมยังไม่เป็นที่ทราบแน่ชัด แต่ทราบกันว่ามีการผลิตขนมหวานเหล่านี้ในตุรกีและเปอร์เซียอย่างน้อยตั้งแต่ปลายคริสต์ศตวรรษที่ 18
# เดอแนร์
เดอแนร์  หรือ เดอแนร์เคบัพ  คือกะบาบชนิดหนึ่ง ทำจากเนื้อสัตว์เสียบแกนเหล็กย่างในแนวตั้ง เนื้อหมักที่ถูกเสียบซ้อนกันแน่นเป็นทรงกระบอกนี้จะถูกหมุนย่างไปเรื่อย ๆ ผ่านความร้อนของเปลวไฟจากเตาด้านข้าง จากนั้นผู้ปรุงจะใช้มีดยาวเฉือนเนื้อผิวนอกที่สุกแล้วออกมาเสิร์ฟ การใช้แกนเหล็กย่างในแนวตั้งได้รับการคิดค้นขึ้นในจักรวรรดิออตโตมันในคริสต์ศตวรรษที่ 19 และสร้างแรงบันดาลใจแก่ของกินที่มีลักษณะคล้ายกัน เช่น ชาวัรมาของอาหรับ, จีโรสของกรีซ, ดอแนร์ของแคนาดา และตาโกอัลปัสตอร์ของเม็กซิโก

เนื้อเดอแนร์ที่เฉือนออกมานั้นอาจเสิร์ฟในจานพร้อมเครื่องเคียงต่าง ๆ อาจนำไปใส่ขนมปังพีตาเป็นแซนด์วิช หรืออาจห่อม้วนด้วยขนมปังแผ่นบางเป็นของกินที่เรียกว่า ดือรึม (แปลแบบตรงตัวว่า "ม้วน" หรือ "ห่อ" ในภาษาตุรกี) ในช่วงต้นคริสต์ทศวรรษ 1970 คาดีร์ นูร์มัน ได้เผยแพร่เดอแนร์ในรูปแบบแซนด์วิชซึ่งต่อมาได้รับความนิยมไปทั่วโลกในฐานะอาหารจานด่วนที่มีขายตามร้านกะบาบและมักเรียกสั้น ๆ ว่า "กะบาบ"https://www.berlinexperiences.com/was-the-doner-kebab-invented-in-berlin-mythbusting-berlin/ แซนด์วิชเดอแนร์โดยทั่วไปประกอบด้วยสลัดหรือผักซึ่งอาจรวมถึงมะเขือเทศ ผักกาด กะหล่ำปลี หัวหอม แตงกวาสดหรือแตงกวาดอง พริก และซอสประเภทต่าง ๆ
# กะบาบ
กะบาบ , แคบอบ , เคบัพ  หรือ คิบาบ  คืออาหารประเภทเนื้อสัตว์ปิ้งย่างในรูปแบบต่าง ๆ ที่มีต้นกำเนิดจากตำรับอาหารตะวันออกกลาง กะบาบหลากหลายรูปแบบเป็นที่นิยมไปทั่วโลกในปัจจุบัน

ในหลายพื้นที่ของเอเชีย โลกมุสลิม และในภาษาอังกฤษแบบอินเดีย และภาษาต่าง ๆ ของตะวันออกกลาง กะบาบ หมายถึงเนื้อสัตว์ปิ้งย่างไม่ว่าในรูปแบบใดก็ตาม บางรูปแบบที่มีต้นกำเนิดมาจากกะบาบตะวันออกกลางอาจมีชื่อเรียกต่างออกไปในภาษาท้องถิ่น เช่น ชฺวั่น ในภาษาจีน ในอเมริกาเหนือ กะบาบ โดยทั่วไปหมายถึงชิชเคบัพหรือชัชลึคแบบตุรกี (เนื้อสัตว์หั่นเป็นชิ้นเล็ก ๆ เสียบไม้หรือเหล็กย่าง) หรือหมายถึงเดอแนร์เคบัพซึ่งเป็นอาหารจานด่วนที่พบได้ทั่วไปในยุคหลังมานี้

กะบาบรูปแบบต่าง ๆ มีทั้งที่เป็นเนื้อชิ้นใหญ่ เนื้อหั่นเป็นชิ้นเล็ก ๆ เนื้อแล่เป็นชิ้นบาง และเนื้อบด ส่วนใหญ่ใช้หัวหอมหั่นเป็นเครื่องเคียงนอกเหนือจากผักและวัตถุดิบอื่น ๆ โดยขึ้นอยู่กับสูตร แม้ว่ากะบาบตามแบบฉบับจะเป็นเนื้อเสียบย่าง แต่กะบาบบางรูปแบบก็ปรุงด้วยวิธีอบในกระทะในเตาอบ หรือปรุงเป็นส่วนหนึ่งของแกง เช่น ทัสเคบัพ เนื้อสัตว์ที่ใช้ทำกะบาบแบบดั้งเดิมมักจะเป็นเนื้อแกะหรือเนื้อลูกแกะ แต่สูตรตามท้องถิ่นต่าง ๆ อาจใช้เนื้อวัว เนื้อแพะ เนื้อไก่ เนื้อปลา หรือเนื้อหมูซึ่งพบได้ไม่บ่อยนักเนื่องจากข้อห้ามทางศาสนา

ในชุมชนมุสลิมย่านคลองบางหลวง กรุงเทพมหานคร จะทำกะบาบในวันสุดท้ายของงานทำบุญสี่สิบวัน ซึ่งจะอุทิศส่วนกุศลแก่ผู้วายชนม์ตามธรรมเนียมอิสลาม โดยกะบาบนี้จะใช้เนื้อไก่บ้านไม่เอาหนัง นำเนื้อมาหมักกับเครื่องเทศต่าง ๆ ได้แก่ พริกไทย หอมแดง กระเทียม ลูกผักชี และยี่หร่าตำละเอียด เมื่อได้หมักได้ที่จะนำไปย่างไฟอ่อน ๆ ระหว่างนั้นก็จะพรมด้วยกะทิ เมื่อสุกเท่ากันแล้วก็จะนำไปหั่น ให้แต่ละชิ้นมีขนาดเล็กเท่านิ้วหัวแม่มือ ห่อด้วยใบตองสดกลัดด้วยไม้กลัด หรือนำไปห่อกรวยใบตองสดอีกชั้นเพื่อความสวยงามเพื่อใช้ในพิธีกรรมต่อไป ถือเป็นของหากินยาก เพราะจะทำไม่มากชิ้น โดยกะบาบไทยจะมีรสชาติอมหวานนิด ๆ อันเกิดจากความหวานมันของกะทิสุดารา สุจฉายา. "ประวัติศาสตร์เก็บตกที่อิหร่าน ย้อนรอยสายสัมพันธ์ไทย-อิหร่าน". กรุ่นกลิ่นอารยธรรมเปอร์เซียในเมืองสยาม. กรุงเทพฯ : มติชน, 2550, หน้า 163
# ปสาน
ปสาน,ราชบัณฑิตยสถาน. พจนานุกรมศัพท์สถาปัตยกรรมศาสตร์ ฉบับราชบัณฑิตยสถาน. กรุงเทพฯ : ราชบัณฑิตยสถาน, 2554, หน้า 20. ยี่สาน , ซูก  หรือ บะซาร์  คือตลาดหรือสถานที่ซื้อขายสินค้าและบริการโดยเฉพาะอย่างยิ่งในตะวันออกกลาง มักตั้งอยู่ในพื้นที่ปิดล้อมถาวรหรือมีหลังคาคลุมถาวร

หลักฐานการมีอยู่ของปสานหรือซูกย้อนไปได้ถึงประมาณ 3,000 ปีก่อนคริสต์ศักราชPourjafara, M., Aminib, M., Varzanehc,  and Mahdavinejada, M., "Role of bazaars as a unifying factor in traditional cities of Iran: The Isfahan bazaar," Frontiers of Architectural Research, Vol. 3, No. 1, March 2014, https://doi.org/10.1016/j.foar.2013.11.001, pp 10–19; Mehdipour, H.R.N, "Persian Bazaar and Its Impact on Evolution of Historic Urban Cores: The Case of Isfahan," The Macrotheme Review [A multidisciplinary Journal of Global Macro Trends], Vol. 2, no. 5, 2013, p.13 แม้ว่าการขาดหลักฐานทางโบราณคดีจะเป็นอุปสรรคต่อการศึกษาวิวัฒนาการของปสานอย่างละเอียด แต่ก็มีสิ่งบ่งชี้ว่าปสานในยุคแรกเป็นตลาดกลางแจ้งที่เกิดขึ้นนอกกำแพงเมืองเพื่อตอบสนองความต้องการของสถานีคาราวาน เมื่อเมืองและนครต่าง ๆ มีประชากรเพิ่มขึ้น ปสานเหล่านี้จึงย้ายเข้ามาอยู่ในใจกลางเมืองและขยายตัวในแนวเดี่ยวไปตามถนนที่ทอดยาวจากประตูเมืองหนึ่งไปยังอีกประตูหนึ่งที่อยู่ฝั่งตรงข้ามของเมืองMoosavi, M. S. Bazaar and its Role in the Development of Iranian Traditional Cities [Working Paper], Tabriz Azad University, Iran, 2006 ปสานกลายเป็นทางเดินที่มีหลังคาคลุมMehdipour, H.R.N, "Persian Bazaar and Its Impact on Evolution of Historic Urban Cores: The Case of Isfahan," The Macrotheme Review [A multidisciplinary Journal of Global Macro Trends], Vol. 2, no. 5, 2013, p.13 เมื่อเวลาผ่านไป ปสานเหล่านี้ได้สร้างเครือข่ายศูนย์กลางการค้าที่เปิดให้มีการแลกเปลี่ยนทั้งผลผลิต ข้อมูล และวัฒนธรรมHanachi, P. and Yadollah, S., "Tabriz Historical Bazaar in the Context of Change," ICOMOS Conference Proceedings, Paris, 2011 การเพิ่มขึ้นของปสานและศูนย์ซื้อขายสินค้าคงคลังขนาดใหญ่ในโลกมุสลิมทำให้เกิดเมืองหลวงใหม่และจักรวรรดิใหม่ในที่สุด เมืองใหม่ที่มีความมั่งคั่งอย่างเอสแฟฮอน สุรัต อาครา ไคโร และทิมบักตูเป็นต้นนั้นก่อตัวขึ้นตามแนวเส้นทางการค้าและปสาน

ในคริสต์ศตวรรษที่ 18 และ 19 ความสนใจวัฒนธรรมตะวันออกของชาวตะวันตกนำไปสู่การตีพิมพ์เผยแพร่หนังสือหลายเล่มเกี่ยวกับชีวิตประจำวันในบรรดาประเทศตะวันออกกลาง ฉากปสานและกิจกรรมการค้าขายในชีวิตประจำวันเป็นเนื้อหาเด่นในภาพเขียนและภาพพิมพ์ลายแกะ บันเทิงคดี และงานเขียนเชิงท่องเที่ยวHouston, C., New Worlds Reflected: Travel and Utopia in the Early Modern Period, Routledge, 2016

การจับจ่ายใช้สอยที่ปสานยังคงเป็นจุดเด่นอย่างหนึ่งของชีวิตประจำวันในเมืองและนครต่าง ๆ ในตะวันออกกลางและเอเชียใต้ และปสานยังคงเป็น "หัวใจที่ยังเต้นอยู่"Karimi, M., Moradi, E. and Mehr, R., "Bazaar, As a Symbol of Culture and the Architecture of Commercial Spaces in Iranian-Islamic Civilization," ของชีวิตในเอเชียตะวันตกและเอเชียใต้ ในตะวันออกกลางมักพบปสานได้ในย่านเมืองเก่าของเมือง บ่อยครั้งปสานกลายเป็นสถานที่ท่องเที่ยวที่สำคัญ พื้นที่ปสานจำนวนหนึ่งได้รับการขึ้นทะเบียนเป็นแหล่งมรดกโลกเนื่องจากมีความสำคัญทางประวัติศาสตร์หรือสถาปัตยกรรม

 ระเบียงภาพ
# ยมุโนตรีมนเทียร
ยมุโนตรีมนเทียรเป็นมนเทียรตั้งอยู่ที่ความสูง  จากระดับน้ำทะเลในอำเภออุตตรกาศี, รัฐอุตตราขัณฑ์ บูชาพระยมุนา ซึ่งประดิษฐานเป็นเทวรูปองค์ประธานองค์สีดำ
# ทางหลวงแผ่นดินหมายเลข 291
ทางหลวงแผ่นดินหมายเลข 291 หรือ ถนนเลี่ยงเมืองมหาสารคาม ด้านตะวันตก เป็นทางหลวงแผ่นดินในจังหวัดมหาสารคาม มีลักษณะเป็นถนนเลี่ยงเมืองเพื่อหลีกเลี่ยงปัญหาจราจรในเขตเทศบาลเมืองมหาสารคาม มีจุดเริ่มต้นที่บริเวณแยกบ้านวังยาว ออกจากทางหลวงแผ่นดินหมายเลข 213 หรือ ถนนถีนานนท์ ที่หลักกิโลเมตรที่ 3+225 ตัดผ่านในแนวตะวันตกเฉียงเหนือ ถึง ตะวันออกเฉียงใต้ ลักษณะครึ่งวงกลม ไปสิ้นสุดที่แยกบ้านหม้อ บรรจบกับทางหลวงแผ่นดินหมายเลข 23 หรือ ถนนแจ้งสนิท 

แต่เดิมเมื่อเริ่มก่อสร้าง กรมทางหลวงได้กำหนดให้ถนนเลี่ยงเมืองนี้เป็นส่วนหนึ่งของทางหลวงแผ่นดินหมายเลข 213 (ช่วงแยกบ้านวังยาวถึงแยกแก่งเลิงจาน) และทางหลวงแผ่นดินหมายเลข 23 (ช่วงแยกแก่งเลิงจานถึงแยกบ้านหม้อ) ก่อนที่จะเปลี่ยนมาเป็นทางหลวงแผ่นดินหมายเลข 291 ในภายหลังพระราชบัญญัติ เวนคืนอสังหาริมทรัพย์ ในท้องที่ตำบลแก่งเลิงจาน ตำบลท่าสองคอน และตำบลเกิ้ง อำเภอเมืองมหาสารคาม จังหวัดมหาสารคาม เพื่อสร้างทางหลวงแผ่นดินหมายเลข ๒๑๓ สายทางแยกทางหลวงแผ่นดินหมายเลข ๒๐๘ (มหาสารคาม) - สกลนคร ตอนเลี่ยงเทมืองมหาสารคาม พ.ศ. ๒๕๓๙ (2539, 4 กันยายน). ราชกิจจานุเบกษา.  เล่ม 113 ตอนที่ 41 ก. หน้า 1-3

 รายชื่อทางแยก
# เอดัวร์โด กามาวีงกา
เอดัวร์โด แซลมี กามาวีงกา (เกิด 10 พฤศจิกายน ค.ศ. 2002) เป็นนักฟุตบอลชาวฝรั่งเศส ปัจจุบันลงเล่นในตำแหน่งกองกลางให้แก่เรอัลมาดริด สโมสรในลาลิกา เขาสามารถเล่นเป็นฝ่ายแบ็กซ้ายได้ เขาเกิดที่แองโกลา แต่เป็นตัวแทนให้แก่ทีมชาติฝรั่งเศส

ชีวิตช่วงต้น
กามาวีงกาเกิดในค่ายผู้ลี้ภัยที่กาบิงดา ประเทศแองโกลา ใน ค.ศ. 2002 จากพ่อแม่ชาวคองโกที่มาจากบราซาวีล เขามีพี่น้อง 5 คน ครอบครัวของเขาย้ายไปฝรั่งเศสตอนเขาอายุ 2 ขวบ

สถิติอาชีพ
สโมสร

+การลงเล่นและทำประตูในแต่ละสโมสร ฤดูกาล และการแข่งขันสโมสรฤดูกาลลีกถ้วยลีกคัพยุโรปอื่น ๆรวมดิวิชันลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตูแรแน เบ2018–19แชมเปียนนาต์นาซิยงนาล 3134————134แรแน2018–19ลีกเอิง70000000—702019–20251501040103612020–2135100—40—3912021–224000—20—60รวม712501010010882เรอัลมาดริด2021–22ลาลิกา26230—100104022022–2329050—9050480รวม55280—19060882รวมทั้งหมด139813010290701898

ทีมชาติ

+ การลงเล่น และทำประตูในแต่ละทีมชาติ และปีทีมชาติปีลงเล่นประตูฝรั่งเศส202031202230202320รวม81

ผล และคะแนน ของฝรั่งเศศจะขึ้นต้นก่อน คอลัมน์ "คะแนน" จะแสดงผลคะแนนหลังจากที่กามาวีงกาทำประตูได้

+ รายการทำประตูในนามทีมชาติของเอดัวร์โด กามาวีงกาลำดับวันที่สนามลงเล่นเป็นนัดที่คู่แข่งคะแนนผลการแข่งขัน1  7 ตุลาคม ค.ศ. 2020  สตาดเดอฟร็องส์ แซ็งเดอนี ฝรั่งเศส 2   1–0 7–1  กระชับมิตร

เกียรติประวัติ
เรอัลมาดริด
ลาลิกา: 2021–22
ซูเปร์โกปาเดเอสปัญญา: 2021–22
ยูฟ่าแชมเปียนส์ลีก: 2021–22
ยูฟ่าซูเปอร์คัพ: 2022

ส่วนบุคคล
อูเอ็นเอฟเป ลีกเอิง ผู้เล่นยอดเยี่ยมประจำเดือน: สิงหาคม ค.ศ. 2019
สหพันธ์ประวัติศาสตร์และสถิติฟุตบอลระหว่างประเทศ ทีมเยาวชนโลกรุ่นอายุไม่เกิน 20 ปี: 2020, 2021
# เวิลด์เกมส์ 1989
เวิลด์เกมส์ 1989  หรือ คาลส์รูเออ 1989  เป็นการแข่งขันกีฬาเวิลด์เกมส์ ครั้งที่ 3 จัดขึ้นที่เมืองคาลส์รูเออ ประเทศเยอรมนีตะวันตก ระหว่างวันที่ 20-30 กรกฎาคม พ.ศ. 2532

 ตารางสรุปเหรียญรางวัล 

การนับเหรียญมีดังนี้ อิตาลี ได้รับรางวัลเหรียญทองมากที่สุดในครั้งนี้ เยอรมนีตะวันตก ได้รับเหรียญรางวัลรวมได้มากที่สุด มีการมอบสองเหรียญทองแดงสำหรับการแข่งขันคาราเต้กะตะชายและในแต่ละการแข่งขันคาราเต้คุมิเต (10) และเทควันโด (12)
# ตำราแมว
ตำราแมว เป็นสมุดข่อยที่เชื่อว่าแต่งขึ้นในสมัยอยุธยา แต่ตัวอย่างที่ยังหลงเหลือส่วนใหญ่มาจากประเทศไทยในคริสต์ศตวรรษที่ 19 เอกสารนี้มีภาพและรายละเอียดของแมวหลายพันธุ์ และน่าจะใช้เป็นมาตรฐานพันธุ์ (breed standard) ในอดีต

เอกสารต้นฉบับแสดงภาพของแมวบางพันธุ์ที่ถือว่าเป็นมงคล กับรายละเอียดที่เป็นกลอนไทยที่เขียนด้วยอักษรไทย (ซึ่งใช้เขียนเนื้อหาสำหรับฆราวาส เนื่องจากเอกสารทางศาสนาในเวลานั้นเขียนด้วยอักษรขอมไทย) โดยทั่วไปมีรายชื่อแมวมงคล 17 พันธุ์ และในบางครั้งก็กล่าวถึงแมวที่ไม่เป็นมงคล 6 พันธุ์เช่นกัน
# เวิลด์เกมส์ 1993
เวิลด์เกมส์ 1993  หรือ เดอะเฮก 1993  เป็นการแข่งขันกีฬาเวิลด์เกมส์ ครั้งที่ 4 จัดขึ้นที่เมืองเดอะเฮก ประเทศเนเธอร์แลนด์ ระหว่างวันที่ 22 กรกฎาคม - 2 สิงหาคม พ.ศ. 2532 

 ตารางสรุปเหรียญรางวัล 

การนับเหรียญมีดังนี้ ประเทศเยอรมนีได้รับรางวัลเหรียญทองมากที่สุดในครั้งนี้
# เวิลด์เกมส์ 1997
เวิลด์เกมส์ 1997  หรือ ลาห์ตี 1997  เป็นการแข่งขันกีฬาเวิลด์เกมส์ ครั้งที่ 5 จัดขึ้นที่เมืองลาห์ตี ประเทศฟินแลนด์ ระหว่างวันที่ 7-17 สิงหาคม พ.ศ. 2540 

 ตารางสรุปเหรียญรางวัล 

การนับเหรียญมีดังนี้ สหรัฐได้รับรางวัลเหรียญทองมากที่สุดในครั้งนี้
# เวิลด์เกมส์ 2005
เวิลด์เกมส์ 2005  หรือ ดืสบวร์ค 2005  เป็นการแข่งขันกีฬาเวิลด์เกมส์ ครั้งที่ 7 จัดขึ้นที่เมืองดืสบวร์ค ประเทศเยอรมนี ระหว่างวันที่ 14-24 กรกฎาคม พ.ศ. 2548 ยังมีอีก 3 เมือง ได้แก่ Bottrop, มืลไฮม์ และ โอเบอร์เฮาเซิน ได้จัดการแข่งขันบางส่วนด้วย มีนักกีฬาเข้าร่วมการแข่งขันกีฬาอย่างเป็นทางการ 31 ชนิดกีฬาและ 6 กีฬารับเชิญ

 ตารางสรุปเหรียญรางวัล 

การนับเหรียญมีดังนี้ รัสเซียได้รับรางวัลเหรียญทองมากที่สุดในครั้งนี้
# พรรคเส้นทางใหม่
พรรคเส้นทางใหม่  พรรคการเมืองไทยที่จดทะเบียนก่อตั้งเป็นลำดับที่ 2/2563 เมื่อวันที่ 7 เมษายน ปี พ.ศ. 2563 ในชื่อ พรรคไทยชอบธรรม มีนายเมธี กาญวัฒนะกิจ และ นายศุภคุณ สุรทวีคุณ เป็นหัวหน้าพรรคและเลขาธิการพรรค โดยมีที่ทำการพรรคแห่งแรกอยู่ที่ 3-1/3-2 ถนนนครศรี-สุราษฎร์ หมู่ 13 ตำบลทุ่งปรัง อำเภอสิชล จังหวัดนครศรีธรรมราชประกาศนายทะเบียนพรรคการเมือง เรื่อง รับจดทะเบียนจัดตั้งพรรคไทยชอบธรรม

ต่อมาในการประชุมใหญ่สามัญประจำปีพรรคไทยชอบธรรม ครั้งที่ 1/2564 วันเสาร์ที่ 20 มีนาคม ปี พ.ศ. 2564 ที่ประชุมมีมติให้แก้ไขข้อบังคับพรรคโดยเปลี่ยนแปลงชื่อพรรคเป็น พรรคเส้นทางใหม่ เปลี่ยนแปลงตราสัญลักษณ์พรรค และเปลี่ยนแปลงที่ทำการพรรคเป็น 71/31 หมู่ 3 ตำบลบ้านใหม่ อำเภอปากเกร็ด จังหวัดนนทบุรี แต่คณะกรรมการบริหารพรรคยังคงเป็นชุดเดิมประกาศนายทะเบียนพรรคการเมือง เรื่อง การเปลี่ยนแปลงข้อบังคับพรรคเส้นทางใหม่ (เดิมชื่อพรรคไทยชอบธรรม)

โดยพรรคเส้นทางใหม่ได้ปรากฏเป็นข่าวว่า นาย จาตุรนต์ ฉายแสง อดีตรักษาการหัวหน้า พรรคไทยรักไทย อดีตประธานยุทธศาสตร์ พรรคไทยรักษาชาติ นาย เศกสิทธิ์ ไวนิยมพงศ์ อดีต ส.ส. ร้อยเอ็ด พรรคเพื่อไทย นาย ณัฐวุฒิ ใสยเกื้อ และคณะได้เตรียมเข้ามาบริหารพรรคเส้นทางใหม่'อ๋อย-เศกสิทธิ์'สานฝัน พรรคเส้นทางใหม่คาร์ม็อบปูทาง “จาตุรนต์” จับมือ “ณัฐวุฒิ” เปิดตัวพรรคเส้นทางใหม่ แต่ในวันอังคารที่ 14 ธันวาคม พ.ศ. 2564 นายจาตุรนต์พร้อมคณะได้เดินทางกลับเข้ามาสมัครเป็นสมาชิกพรรคเพื่อไทย

ต่อมาในวันที่ 1 กุมภาพันธ์ พ.ศ. 2566 นายศุภคุณซึ่งดำรงตำแหน่งเลขาธิการพรรคได้ตัดสินใจยื่นหนังสือลาออกจากการเป็นสมาชิกพรรคทำให้ต้องพ้นจากการเป็นเลขาธิการพรรคทำให้เหลือคณะกรรมการบริหารพรรคอยู่ทั้งสิ้น 4 คน

ในการประชุมใหญ่สามัญพรรคเส้นทางใหม่ ครั้งที่ 1/2566 เมื่อวันที่ 19 เมษายน 2566 ที่ประชุม มีมติเอกฉันท์ให้เลิกพรรคเส้นทางใหม่ ทั้งนี้ มีผลตั้งแต่วันที่ 27 กรกฎาคม พ.ศ. 2566 เป็นต้นไปราชกิจจาฯ เผยประกาศ กกต. ให้ พรรคการเมืองสิ้นสภาพ หลังที่ประชุมมีมติเอกฉันท์